ایستانبولون فتحی‌نین 564-جو ایلدؤنومونه گؤره تشکیل ائدیلن افطار پروگرامینا قاتیلان جمهور باشقانی رجب طیب اردوغان افطاردان سونرا ائتدیگی چیخیشدا دئدی کی، بو گؤزل شهری قازان‌دیران فاتح سلطان مهمت خان و مقدس اوردوسونو رحمتله، میننتله یاد ائدیریک.
ایستانبولون تورکیه‌نین سمبولو اولدوغونو ایفاده ائدن اردوغان قئید ائتدی کی، تورکیه‌نین 80 ویلایتی‌نین هامی‌سی‌نین دا ایستانبول ایله اینسانی و فیزیکی علاقه‌سی وار. ائله ایسه ایستانبولو آنلاتماق، تورکیه‌نی آنلاتماق دئمکدیر. ایستانبولا خیدمت ائتمک، تورکیه‌یه خیدمت ائتمک‌دیر. ایستانبولون داها چوخ اینکیشاف ائتمه‌سی اوچون هر کس الیندن گلن جهدی گؤسترمه‌لی‌دیر. خصوصیله ده فتو، داعش و پ.کا.کا باشدا اولماقلا ترور تشکیلات‌لاری‌نین ایستانبولا وئردیک‌لری ضررلری اورتا‌دان قال‌دیرا‌جاق، اونلاری بیر داها بو شهره ضرر وئرمه‌یه‌جک حالا گتیره‌جک ایشلر سرعتله گؤروله‌جک‌دیر.
